text: মনোমতী উপন্যাসটি রজনীকান্ত বরদলৈ আসামের বরপেটায় চাকরি করার সময় ১৮৯৭ সালের এপ্রিল মাসের আগে লিখে শেষ করেন এবং ১৯০০ সালের ফেব্রুয়ারি মাসে ছাপেন। এটি একটি সার্থক ইতিহাসমূলক উপন্যাস। বর্মার তৃতীয়বার আসাম আক্রমণের ঘটনাই এর মূল উপজীব্য। উপন্যাসটি দুটি ভাগে বিভক্ত। প্রথম খণ্ডে ঊনিশটা অধ্যায় এবং দ্বিতীয় খণ্ডে সমগ্র অধ্যায়কে ধরে ছাব্বিশটা অধ্যায় আছে। দুটি সম্ভ্রান্ত ঘরের পরিবারের মধ্যে হয়ে থাকা বিবাদ কিভাবে নিজ দেশে বিপদ ডেকে আনে তারই কথা এই উপন্যাসটির মধ্য দিয়ে জানা যায়। মানরা আসাম এবং অসমীয়াদের কিভাবে বিপর্যস্ত করে তারই একটি করুণ চিত্র উপন্যাসের কাহিনীর মধ্য দিয়ে চিত্রিত হয়েছে। 'মনোমতী' উপন্যাসের পটভূমি ঐতিহাসিক, কিন্তু কাহিনী আংশিকভাবে জনশ্রুতিমূলক, যদিও বেশিরভাগ কথাই কাল্পনিক। চরিত্রাবলীও অধিক সংখ্যক কাল্পনিক।
  
  তথ্যসূত্র
  
  বিষয়শ্রেণী:অসমীয়া উপন্যাস
title: মনোমতী (উপন্যাস)